ΓΡΑΠΤΗ ΕΡΩΤΗΣΗ E-0024/01

υποβολή: Daniel Varela Suanzes-Carpegna (PPE-DE) προς την Επιτροπή

(17 Ιανουαρίου 2001)

Θέμα: Δασμολογική εξαίρεση για τα φιλέτα τόννου

Κατά τον περασμένο έτος, η Επιτροπήπέβαλε στο Συμβούλιο πρόταση της Κοινής Οργάνωσης των Αγορών για τον αλιευτικό τομέα. Σε αυτήν την πρόταση, προβλεπόταν η δασμολογική εξαίρεση των φιλέτων τόννου. Η ρύθμιση αυτή συνάντησε την αντίδραση της κοινοτικής βιομηχανίας φιλέτων τόννου, καθώς και ορισμένων κρατών μελών, πράγμα που επέτρεψε την επίτευξη συμφωνίας στο πλαίσιο του Συμβουλίου στη βάση ανεξάρτητης έκθεσης που παρήγγειλε η Επιτροπή, η οποία επεσήμανε ότι η αγορά ήταν σε μεγάλο βαθμό αυτάρκης και

ότι, εν πάση περιπτώσει, οι ελλείψεις θα μπορούσαν να εκτιμηθούν σε 4 000 περίπου τόνους. Η Επιτροπή ουδέποτε εξήγησε τους λόγους που την οδήγησαν να θέσει σε κίνδυνο ολόκληρο τον τομέα της αλιείας και της επεξεργασίας τόννου, ενώ ακολουθούσε τη μέχρι σήμερα τη βασική αρχή ότι η Κοινότητα πρέπει να ενισχύσει την ολοκλήρωσή της, με ένα μέτρο τόσο βλαβερό, όπως ήταν η δασμολογική εξαίρεση των φιλέτων τόννου.

Μπορεί η Επιτροπή να εξηγήσει ποιοιπήρξαν οι πραγματικοί λόγοι για την πρόταση αυτή και ποια συμφέροντα προσπαθούσε να προστατεύσει σε αυτήν την περίπτωση;

Απάντηση του κ. Fischler εξ ονόματος της Επιτροπής

(15 Φεβρουαρίου 2001)

Στην απάντησή της στην γραπτή ερώτηση E-0756/00(1) του Αξιότιμου Μέλους του Κοινοβουλίου, η Επιτροπή ανέφερε ορισμένους από τους παράγοντες που την οδήγησαν ναποβάλει την πρότασή της.

Η αυξημένη ζήτηση καρέ τόνου καλύφθηκε εν μέρει μέσω εισαγωγών, οι οποίες παρουσιάζουν σταθερή αύξηση, από τρίτες χώρες. Η Επιτροπή συμπεραίνει ότι η δυσμενής τάση στην κοινοτική αγορά αλιευτικών προϊόντων που συνίσταται σε όλο και μεγαλύτερη εξάρτηση από τρίτες χώρες για τον εφοδιασμό σε πρώτες ύλες, επαληθεύεται επίσης στην αγορά τόνου.

Η μελέτη επιβεβαιώνει επίσης ότι η χρησιμοποίηση καρέ τόνου από τις κοινοτικές επιχειρήσεις ως πρώτη ύλη για την παραγωγή κονσερβών, συμβάλλει στη βελτίωση της ανταγωνιστικότητας των επιχειρήσεων αυτών τόσο στην εσωτερική όσο και στη διεθνή αγορά. Στη μελέτηπογραμμίζεται και η Επιτροπή συμφωνεί ότι η εν λόγω βελτίωση της ανταγωνιστικότητας είναι αναγκαία δεδομένου ότι ορισμένες κοινοτικές βιομηχανίες που ασχολούνται με την κονσερβοποίηση τόνου πρέπει να πραγματοποιήσουν διαρθρωτικές προσαρμογές για να εξασφαλισθεί η βιωσιμότητά τους μακροπρόθεσμα.

Τέλος, η Επιτροπή γνωρίζει την ύπαρξη ελλείμματος εφοδιασμού περιορισμένου βέβαια, αλλά πραγματικού που μπορεί να εμφανιστεί εποχιακά στην κοινοτική αγορά του προϊόντος αυτού.

Η Επιτροπήπέβαλε για το έτος 2000 όπως και για τα προηγούμενα έτη προτάσεις για το άνοιγμα περιορισμένης ποσόστωσης καρέ τόνου. Το Συμβούλιο ενέκρινε το άνοιγμα της ποσόστωσης αυτής.

Μεσοπρόθεσμα, το Συμβούλιο και η Επιτροπή συμφώνησαν, στις 17 Δεκεμβρίου 1999, για το άνοιγμα πολυετούς ποσόστωσης 4 000 τόνων με δασμό 6 % για την περίοδο 2001-2003. Η εν λόγω ποσόστωση θα επιτρέψει στις κοινοτικές βιομηχανίες να αντιμετωπίσουν το έλλειμμα που αναφέρεται ανωτέρω. Όσον αφορά τις κοινοτικές επιχειρήσεις που πρέπει να πραγματοποιήσουν διαρθρωτικές αλλαγές, η ποσόστωση αυτή θα διευκολύνει τη μετάβαση προς μία ενισχυμένη ανταγωνιστικότητα στην κοινοτική και διεθνή αγορά.

(1) ΕΕ C 26 E της 26.1.2001.